PATVIRTINTA

Akmenės rajono savivaldybės

pedagoginės psichologinės tarnybos

direktoriaus 2023 - 03- 24

įsakymu Nr. V- 5

**AKMENĖS RAJONO SAVIVALDYBĖS**

**PEDAGOGINĖS PSICHOLOGINĖS TARNYBOS**

**2023-ŲJŲ METŲ VEIKLOS PLANAS**

1. **2022 METŲ VEIKLOS PLANO ĮGYVENDINIMO ANALIZĖ**

**1. Efektyvinti PPT paslaugas, vykdant įtraukųjį ugdymą, prioritetas- ikimokyklinės ugdymo įstaigos.**

**Įgyvendinta**:

* 2022 metais kompleksinis pedagoginis psichologinis įvertinimas atliktas 110 vaikų, nustatyti specialieji ugdymosi poreikiai ir rekomenduotas specialusis ugdymas. Kompleksinį įvertinimą sudaro keturių specialistų (psichologo, specialiojo pedagogo, logopedo ir gydytojo neurologo) įvertinimai. Iš viso atlikta 151 įvertinimas. (2021 m. – 150).
* Vaiko raida, naudojant DISC metodika (nuo gimimo iki 5 metų vaikams), įvertintas 21 vaikas, rekomenduota švietimo pagalba ir/ar specialusis ugdymas (atlieka neurologas ir logopedas).
* Išvadų ir rekomendacijų tikslinimas ugdymui pagal pateiktus dokumentus atliktas 20 specialiųjų ugdymosi poreikių turinčių vaikų (analizuoja visi specialistai).
* 100 proc. patenkinti tėvų ir mokiniui prašymai dėl pagrindinio ugdymo pasiekimų patikrinimo ir brandos egzaminų pritaikymo.
* Užsiėmimas Naujosios Akmenės ikimokyklinio ugdymo mokyklos skyriuje „Atžalynas“ „Obuoliukų“ grupėje tema ,,Kuriame draugystės miestą“.
* Emocinio atsparumo ugdymui suburtos 6 grupės ikimokyklinio amžiaus grupės, vesta po 5 užsiėmimus kiekvienoje grupėje, kuriuos lankė 40 Naujosios Akmenės ikimokyklinio ugdymo mokyklos vaikučių.
* Vestos trys nuotolinės paskaitos Naujosios Akmenės ikimokyklinio ugdymo mokyklos skyrių tėvams pagal vaikų amžiaus grupes „Vaikų raidos tikslai ir uždaviniai“

**2. Įtakoti ugdymo įstaigų bendruomenių teigiamas nuostatas dėl įtraukiojo ugdymo.**

**Įgyvendinta:**

* Dalyvauta Ventos gimnazijos 2 klasės moksleivių tėvų susirinkime.
* Skaitytas pranešimas S. Daukanto gimnazijos tėvų visuotiniame susirinkime „Mokyklos ir šeimos bendradarbiavimas“.
* Vestas renginys apie mokinio ir mokinio bendravimą ir bendradarbiavimą Akmenės gimnazijoje ,,Kartu mes galim”.
* Suteikta pagalba ir vesti užsiėmimai dviems amžiaus grupėms iš Ukrainos atvykusiems moksleiviams besimokantiems Kruopių mokykloje.
* Vestos dvi patyriminės konferencijos (pradinio ugdymo ir vidurinio ugdymo) Akmenės gimnazijoje “Džiaugiuosi, kad turiu galimybę mokyti ir mokytis”.
* Pranešimas respublikinėje nuotolinėje konferencijoje “Įtraukusis ugdymas 2022” tema “Klasės atmosferos kūrimas įtraukiojo ugdymo organizavimui, pasitelkiant projekcines metodikas”.
* Vestos 4 savipagalbos grupės tėvams ,,Efektyvios tėvystės mokymai“ (po 5 užsiėmimus).

• Skaityti pranešimai metodiniuose pasitarimuose rajono bibliotekininkams, pradinių klasių mokytojams, švietimo pagalbos specialistams, Dabikinės V. Zubovo mokyklos mokytojams.

• Vesti du respublikiniai seminarai bendradarbiaujant su platforma “Ugdymo meistrai” tema ,,Kaip pažinti vaiką, pasitelkiant projekcines metodikas”.

• Respublikinėje konferencijoje „Etnokultūra: tradicinio pasaulio suvokimas per žodį ir vaizdą“ skaitytas pranešimas ,,Ar AŠ jaučiuosi MES dalimi?

• Organizuota nuotolinė konferencija „PPT- švietimo pagalba įtraukiąjam ugdymui“.

* Organizuota nuotolinė diskusija ,,Tėvų lūkesčiai ir baimės, prasidedant įtraukiajam ugdymui".

**3. Efektyvus įstaigos valdymas parengiant, atnaujinant ir teisės aktų reikalavimus atitinkantys tvarkos aprašai, reglamentuojantys personalo atrankas, darbo apmokėjimą, atostogų suteikimą ir komandiruotes**.

**Įgyvendinta:**

* Parengti atnaujinti tvarkos aprašai reglamentuojantys personalo atrankas, darbo apmokėjimą, atostogų suteikimą ir komandiruotes.

**II. ĮSTAIGOS STIPRYBĖS, SILPNYBĖS, GALIMYBĖS, GRĖSMĖS**

**STIPRYBĖS**

1. Tarnyboje dirba profesionali specialistų komanda.

1.1. Darbuotojai yra kompetentingi ir nuolat kelia savo kvalifikaciją;

1.2. Stipri vaiko pedagoginio - psichologinio įvertinimo komanda, gebanti įvairiapusiškai nustatyti asmens psichologinės raidos ypatumus ir specialiuosius ugdymosi poreikius;

1.3. Specialistai bendradarbiauja ir teikia vienas kitam profesinę paramą, kolektyvo nariai yra draugiški, geranoriški.

2. Pedagoginės psichologinės tarnybos turima materialinė bazė leidžia veiksmingai teikti pedagoginę psichologinę pagalbą:

 2.1. Specialistai turi kabinetus individualiam darbui su klientais;

2.2. Tarnybos specialistai aprūpinti pedagoginio psichologinio vertinimo metodikomis, kita metodine medžiaga ir literatūra;

2.3. Įstaigos aplinka pritaikyta neįgaliesiems;

2.4. Tarnyba turi salę seminarams, mokymams ir kitiems grupiniams renginiams vykdyti.

3. Organizuojama užimtumo grupė vaikams, kurios tikslas – vaikų socialinių įgūdžių formavimas.

4. Užpildytas turimas 0,75 psichologo etatas.

5. Vadovas sugeba kompetentingai sutelkti kolektyvą užduočių vykdymui.

**SILPNYBĖS**

1. Ribotos finansinės galimybės kvalifikacijai kelti.
2. Trūksta vieno psichologoetato , kurias panaudotume psichologo etato papildymui.
3. Trūksta lėšų Tarnybos materialinei bazei (lifto remontui ir veikimui, kabineto lubų remontui, langų užtamsinimu)..
4. Tobulintini tarpinstitucinio bendradarbiavimo ryšiai.

**GALIMYBĖS**

1. Aktyviau formuoti teigiamą visuomenės požiūrį į SUP turinčius asmenis, jiems teikiamos pagalbos kokybę, vykdant rajono bendruomenės psichologinį, specialųjį ir socialinį pedagoginį švietimą.
2. Plėtoti specialiojo ugdymo koordinavimą, siekiant užtikrinti veiksmingą švietimo pagalbą asmenims, turintiems specialiųjų ugdymosi poreikių.
3. Stiprinti darbą su tėvais, organizuojant tėvystės įgūdžių mokymus.

 Gerinti sklaidą apie Tarnybos veiklą, atnaujinant internetinį puslapį.

1. Stiprinti tarpinstitucinio bendradarbiavimo ryšius.

**GRĖSMĖS**

1. Didėjant mokinių, turinčių elgesio - emocijų skaičiui rajone, tarnyboje dirbančių psichologų nebeužtenka kokybiškai atlikti PPT funkcijas.
2. Lėšų stoka mažina galimybes materialinei bazei atnaujinti.
3. Lėšų stygius mažina galimybes kelti specialistų kvalifikaciją.

**III. ĮSTAIGOS ORGANIZACINĖ STRUKTŪRA**

|  |  |  |
| --- | --- | --- |
| **Pareigybės pavadinimas** | **Etatų skaičius** | **Darbuotojų skaičius** |
| Direktorius | 1 | 1 |
| Psichologas | **0,75** | **2** |
| Specialusis pedagogas | 1 | 1  |
| Logopedas | 1 | 1 |
| Socialinis pedagogas | 0,5  | 1 |
| Administratorius | 0,5 | 1 |
| Valytoja | 0,5 | 1 |
| Laisvas | 1 |  |
| Viso: | **6,25** | **8** |

**Psichologas -** asmuo, kurisvertina ir padeda spręsti mokinio (vaiko) asmenybės ir ugdymosi problemas, bendradarbiaudamas su mokinio (vaiko) tėvais (globėjais, rūpintojais) ir mokytojais, juos konsultuodamas.

 **Logopedas –** asmuo, vertinantis mokinių (vaikų) kalbėjimo ir kalbos sutrikimus, konsultuojantis jų šalinimo, prevencijos bei šių sutrikimų, turinčių mokinių (vaikų) ugdymo klausimais.

**Specialusis pedagogas –** asmuo, atliekantis pedagoginį mokinio (vaiko) vertinimą, nustatantis jų žinių, mokėjimų, įgūdžių, gebėjimų lygį ir jų atitikimą ugdymo programoms.

**Socialinis pedagogas –** asmuo, koordinuojantis užimtumo grupės veiklą, organizuojantis grupės vaikų užimtumą, ugdantis socialinius įgūdžius.

**2022 metų rugsėjo mėnesio duomenimis Tarnyba aptarnauja 3204 ugdymo įstaigų vaikus. Iš jų 356 mokinių turi specialiųjų ugdymosi poreikių.**

**Vizija**

 Akmenės rajono savivaldybės pedagoginė psichologinė tarnyba - profesionali, inovatyvi ir aktyvi ugdymo įstaigų bendruomenių partnerė mokinių gerovės užtikrinimo veikloje*.*

**Misija**

 Padėti vaikams tapti harmoningomis asmenybėmis, teikiant jiems psichologinę ir specialiąją pedagoginę pagalbą, jų tėvams, globėjams bei pedagogams - reikiamą konsultacinę, švietimo ir informacinę pagalbą, plėtojant bendradarbiavimą su kitomis, vaikui paramą teikiančiomis institucijomis.

**Uždaviniai**

* + - 1. **Efektyvinti švietimo pagalba bendrojo ugdymo švietimo įstaigose.**
			2. **Įtakoti ugdymo įstaigų bendruomenių teigiamas nuostatas dėl įtraukiojo ugdymo.**
			3. **Aktyvinti dalyvavimą projektinėje veikloje.**

**IV. PRIEDAI**

1. Logopedo 2023 m. veiklos planas.
2. Specialiojo pedagogo 2023 m. veiklos planas.
3. Psichologo 2023 m. veiklos planas.
4. Socialinio pedagogo veiklos planas.